cyanic-selkie/wikianc huggingface dataset:
ইরোস ইন্টারন্যাশনাল
চলচ্চিত্রের তালিকা
ইরোস ইন্টারন্যাশনাল দ্বারা উতৎপাদিত এবং বিতরণকৃত ফিল্ম
ফিল্ম সংগীত এবং ইরোস সংগীত দ্বারা উৎপাদিত সাউন্ডট্র্যাক
স্মিতা তলওয়াকর
স্মিতা তলওয়াকর (৫ই সেপ্টেম্বর ১৯৫৪ - ৬ই আগস্ট ২০১৪) একজন মারাঠি চলচ্চিত্র অভিনেত্রী, প্রযোজক এবং পরিচালক ছিলেন। তিনি কালাত নাকালাত (১৯৮৯) এবং তু তিথে মী (১৯৯৯) চলচ্চিত্রের প্রযোজক হিসাবে দুটি জাতীয় চলচ্চিত্র পুরস্কার জিতেছিলেন।
কর্ম জীবন
১৯৯১ সালে, তলওয়াকর মিনালের চরিত্রে অভিনয় করেছিলেন, চৌকত রাজা -তে যে ছিল মানসিক প্রতিবন্ধী ছেলের শৈশবের বন্ধু। ছেলের মুখ্য চরিত্রে অভিনয় করেছিলেন দিলীপ প্রভাভালকর, যার জন্য তিনি সেরা অভিনেতার জন্য মহারাষ্ট্র রাজ্য চলচ্চিত্র পুরস্কার পেয়েছিলেন। সঞ্জয় সরকার পরিচালিত ছবিটিও তলওয়াকর প্রযোজনা করেছিলেন। সুরকার-তলওয়াকর জুটি এরপরে তু তিথে মী (১৯৯৮), সাচ্যা আট ঘরত (২০০৪) এবং আনন্দচে ঝাড়  (২০০৬) এর মতো অনেকগুলি উল্লেখযোগ্য চলচ্চিত্র তৈরি করেছিল। নির্মাতা হিসেবে ছবি তৈরি করার পরে, তলওয়াকর ১৯৯৩ সালে কৌতুক-নাটক চলচ্চিত্র সাওয়াত মাঝি লড়কি দিয়ে তাঁর পরিচালনায় অভিষেক করেছিলেন। ছবিটি মহারাষ্ট্র রাজ্য চলচ্চিত্র পুরস্কার পেয়েছিল।
অস্মিতা চিত্রের ব্যানারে তলওয়াকর প্রায় ৬টি চলচ্চিত্র এবং ২৫ টি টেলিভিশন ধারাবাহিক নির্মাণ করেছিলেন। তাঁর প্রোডাকশন হাউজের সাথে জি নেটওয়ার্ক এর তিনটি চলচ্চিত্র প্রযোজনার জন্য একটি যৌথ উদ্যোগ ছিল। তার উল্লেখযোগ্য টেলিভিশন ধারাবাহিকের মধ্যে ছিল পেশোয়াই, অবন্তিকা, সুভাষিণী, উঞ্চ মাজা জোকা ইত্যাদি, যেগুলির প্রধান চরিত্রে ছিলেন মৃণাল কুলকার্নী। আলফা মারাঠিতে প্রচারিত অবন্তিকা  ছিল একটি পারিবারিক নাটক। পেশোয়াই মহারাষ্ট্রের পেশোয়ার উপর ভিত্তি করে একটি ঐতিহাসিক গল্প ছিল। এতে নীনা কুলকার্নী রানির ভূমিকায় অভিনয় করেছিলেন। উঞ্চ মাজা জোকা  সমাজ কর্মী রমাবাই রানাডের জীবনের উপর ভিত্তি করে তৈরি হয়েছিল।
তিনি কথা এক আনান্দিচি  এবং অর্ধঙ্গিনী তে উপস্থিত হয়েছিলেন, যেগুলি সামাজিক সমস্যা নিয়ে তৈরি করা হয়েছিল। স্টার প্রবাহ তে প্রচারিত টিভি অনুষ্ঠান সুভাষিণী ২০১২ সালে ম-টা সম্মানে সেরা ধারাবাহিকের পুরস্কার পেয়েছিল। ব্যানারটি বৃহন্মুম্বাই মিউনিসিপ্যাল কর্পোরেশনের এর জন্য ৩০ মিনিটের একটি তথ্যচিত্র তৈরি করেছিল, যেখানে পরিচ্ছন্নতার বিষয়ে বলার জন্য শচীন তেন্ডুলকর এসেছিলেন।
তলওয়াকর ‘অস্মিতা চিত্র একাডেমি’ নামে একটি অভিনয় স্কুলও পরিচালনা করেন। একাডেমিটি পুনে, মুম্বই এবং থানের বিভিন্ন জায়গায় অবস্থিত এবং মিডিয়ার বিভিন্ন ক্ষেত্রে প্রায় ৩০০ থেকে ৩৫০ শিক্ষার্থীকে প্রশিক্ষণ দেয়। তলওয়াকর অভিনেত্রী ও প্রযোজক হিসাবে থিয়েটারেও কাজ করেছেন। তিনি স্থানীয় এবং আন্তর্জাতিক উভয় স্তরের ইভেন্টের বিচারক ছিলেন। তিনি নাট্য চিত্র কলা একাডেমি আয়োজিত মারাঠি চলচ্চিত্র উৎসবের সভাপতি ছিলেন।
ব্যক্তিগত জীবন
তলওয়াকর ১৭ বছর বয়সে বিবাহ করেছিলেন। তাঁর ছেলে, অম্বর তলওয়াকর ভারতে স্বাস্থ্য ক্লাবের একটি বড় চেইন তলওয়াকর'স এর একজন পরিচালক। অম্বর অভিনেত্রী সুলেখা তালওয়ালকার কে বিবাহ করেছেন। স্মিতার অপর পুত্রবধূ হলেন টেলিভিশন অভিনেত্রী পূর্ণিমা তলওয়াকর, আনুষ্ঠানিকভাবে পূর্ণিমা ভাবে নামে পরিচিত।
২০২২–২৩ ইন্ডিয়ান সুপার লিগের প্লে অফ
২০২২–২৩ ইন্ডিয়ান সুপার লিগের প্লে-অফ হবে ইন্ডিয়ান সুপার লিগের প্লে অফের ৯ম আসর।প্লেঅফগুলি ৩ মার্চ ২০২৩ থেকে শুরু হয়েছিল এবং ১৮ মার্চ মারগাও-এর ফতোরদা স্টেডিয়ামে ফাইনালের মাধ্যমে শেষ হবে।
শীর্ষ দুই দল, মুম্বাই সিটি এফসি এবং হায়দ্রাবাদ এফসি স্বয়ংক্রিয়ভাবে সেমিফাইনালে যাওয়ার যোগ্যতা অর্জন করেছে। ৩য় থেকে ৬ষ্ঠ স্থানে থাকা দলগুলো অন্য দুই সেমিফাইনালিস্ট নির্ধারণ করতে একটি একক-লেগ প্লে-অফ খেলবে। সেমিফাইনাল দুটি লেগ ধরে অনুষ্ঠিত হবে এবং ফাইনালটি একটি মাত্র ম্যাচ অনুষ্ঠিত হবে।
প্লে-অফ চ্যাম্পিয়ন দল ২০২৩-২৪ এএফসি কাপ প্রতিযোগিতার জন্য হায়দ্রাবাদের বিরুদ্ধে ভারতীয় প্লে-অফের জন্য যোগ্যতা অর্জন করবে, ২০২১-২২ ইন্ডিয়ান সুপার লিগ মৌসুমের চ্যাম্পিয়ন দল সাথে ২০২৩-২৪ এএফসি কাপ বাছাইপর্বের প্লেঅফ-তে জায়গা পাওয়ার জন্য।
এলিমিনেটর প্লে-অফ
<section begin=এলিমিনেটর />
সেমি-ফাইনাল
<section begin=সেমি />
<section end=সেমি />
সেমি-ফাইনাল ১
মোট গোল ২–২ গোলে সমতা। বেঙ্গালুরু এফসি পেনাল্টিতে ৯–৮ গোলে জিতেছে।
সেমি-ফাইনাল ২
মোট গোল ০–০ গোলে সমতা। এটিকে মোহনবাগান পেনাল্টিতে ৪–৩ গোলে জিতেছে।
ফাইনাল
<section begin=ফাইনাল বক্স />
<section begin=ফাইনাল ম্যাচ />
<section end=ফাইনাল ম্যাচ/>
বিতর্ক
বেঙ্গালুরু এবং কেরালা ব্লাস্টার্সের মধ্যে প্লে অফের প্রথম নকআউট ম্যাচটি একটি বিতর্কিত দিয়ে সমাপ্তি হয়েছিল। অতিরিক্ত সময়ের ৯৬ মিনিটে সুনীল ছেত্রীর গোলে বেঙ্গালুরুকে একটি বিতর্কিত ফ্রি-কিক দেওয়ায় প্রতিবাদে কেরালা ব্লাস্টার্সের খেলোয়াড়দের প্রধান কোচ ইভান ভুকোমানোভিচ মাঠ থেকে বের করে দেন। কেরালা ব্লাস্টার্স সিদ্ধান্তের সাথে অসম্মতিতে ম্যাচটি হারায় এবং বেঙ্গালুরুকে একটি জয় দেওয়া হয়।
মেট জাতি
মেট জাতি হল ভারতের মণিপুরের কুকি উপজাতির একটি শাখা। মেটরা ভারতের মণিপুরের একটি স্বল্প পরিচিত উপজাতি সম্প্রদায়, যাদের একটি স্বতন্ত্র উপজাতি হিসেবে সামাজিক এবং সাংস্কৃতিক পরিচয় সম্প্রতি ভারতের কেন্দ্রীয় সরকার এবং মণিপুর রাজ্য সরকার দ্বারা স্বীকৃত হয়েছে। ২০১২ সালের জানুয়ারি মাসে মেট একটি তফসিলি উপজাতি হিসেবে স্বীকৃতি লাভ করে মেট একটি নাম, এটি আক্ষরিক অর্থে সামনের বীটারকে বোঝায় এবং একটি উপাধি হিসাবে বিস্তৃত অর্থে একটি পরিযায়ী লোককে বোঝায়।
সংখ্যাগত ধর্ম
সংখ্যাগত ধর্ম বা কলিগেটিভ প্রপার্টিস হলো যে সব ধর্ম পরস্পর গানিতিকভাবে সম্পর্কযুক্ত এবং এর ফলে কোনো সিস্টেমে একই সঙ্গে বিরাজ করে এবং অবস্থার পরিবর্তনে একই সাথে পরিবর্তিত হয় এবং পদার্থের অণুর সংখ্যার উপর নির্ভর করে তাদের সংখ্যাগত ধর্ম বা সমাবর্তী ধর্ম বলে। অন্যভাবে বলা যায়,দ্রবণের যেসব ধর্ম দ্রবণে উপস্থিত দ্রাব কণার প্রকৃতির উপর নির্ভর না করে কেবলমাত্র দ্রাব কণার সংখ্যার উপর নির্ভর করে তাদের সহগামী বা সংখ্যাগত ধর্ম বলে।
প্রকারভেদ
একটি প্রদত্ত দ্রাবক-দ্রাবক ভর অনুপাতের জন্য, সমস্ত সংখ্যাগত বা সমাবর্তী বৈশিষ্ট্যগুলি যৌগিক ভরকে দ্রবীভূত করতে বিপরীত অনুপাতযুক্ত। সংখ্যাগত বা সমাবর্তী বৈশিষ্ট্যগুলির মধ্যে রয়েছে:
শর্তাবলী
কোনো দ্রবণ নিম্নলিখিত শর্তগুলি রক্ষিত হলে তবেই সংখ্যাগত বা সমাবর্তী ধর্ম-সংক্রান্ত সূত্রাবলী মেনে চলে:
বাষ্পীয় চাপের আপেক্ষিক অবনমন
১.বাষ্পচাপের অবনমন সংক্রান্ত রাউল্টের সূত্র: কোনো কঠিন,অনুদ্বায়ী,তড়িৎ-অবিশ্লেষ্য,অসংযোজিত দ্রাবের লঘু দ্রবণের বাষ্পচাপের আপেক্ষিক অবনমন দ্রবণে উপস্থিত দ্রাবের মোল ভগ্নাংশের সমান হয়। (p'-p)/p=x
মো. শাহজাহান (সিরাজগঞ্জের রাজনীতিবিদ)
'''মো. শাহজাহান''' হলেন বাংলাদেশ আওয়ামী লীগের একজন রাজনীতিবিদ এবং সিরাজগঞ্জ-৬ (শাহজাদপুর) আসনের সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
মো. শাহজাহান সিরাজগঞ্জ জেলার শাহজাদপুর উপজেলায় জন্মগ্রহণ করেন।
রাজনৈতিক ও কর্মজীবন
মো. শাহজাহান বাংলাদেশ আওয়ামী লীগের রাজনীতিবিদ তিনি জুন ১৯৯৬ সালের সপ্তম জাতীয় সংসদ নির্বাচনে সিরাজগঞ্জ-৬ (শাহজাদপুর) আসন থেকে আওয়ামী লীগের প্রার্থী হয়ে সংসদ সদস্য নির্বাচিত হয়ে ছিলেন। ১৯৯১ সালের জাতীয় সংসদ নির্বাচনে অংশগ্রহণ করে তিনি পরাজিত হয়েছিলেন।
পলাশবাড়ী মহিলা ডিগ্রি কলেজ
পলাশবাড়ী মহিলা ডিগ্রি কলেজ বাংলাদেশের গাইবান্ধা জেলার পলাশবাড়ী উপজেলা এর একটি কলেজ।
ইতিহাস
কলেজটি ১৯৯৪ সালে স্থাপিত হয় এবং ১৯৯৫ এ এমপিও ভুক্ত হয়। বর্তমানে কলেজটিতে উচ্চ মাধ্যমিক পর্যায়ে বিজ্ঞান, মানবিক ও ব্যবসায় শিক্ষা বিভাগ এবং স্নাতক স্তরের বিএ, বিএসএস পাঠ প্রক্রিয়া চলছে।
অবস্থান
এটি গাইবান্ধা জেলার পলাশবাড়ী উপজেলায় অবস্থিত।
অবকাঠামো
কলেজটির উত্তরে তিনটি টিনশেড ক্লাসরুম পশ্চিমে অফিসকক্ষ ও শিক্ষাভবন এবং দক্ষিণে চারটি টিনশেড ক্লাসরুম এবং টয়লেট।
আঁতাঁত
কোন বিষয়ে একইরূপ নীতি বা কর্মধারা গ্রহণের উদ্দেশ্যে দুই বা ততোধিক রাষ্টের সমঝোতাকেই বলা হয় আঁতাত (Entente)। ত্রিশক্তি আঁতাত ছিল ত্রিশক্তি জোটের হুমকি মোকাবেলায় গড়ে ওঠা ইউরোপীয় সামরিক জোট
উদাহরণ
১৯০৪ সালে যুক্তরাজ্য ও ফ্রান্সের মধ্যে মিশরে ব্রিটিশ প্রভাব ও মরক্কোতে ফরাসি প্রভাব রাখতে যুক্তরাজ্য ও ফ্রান্সের মধ্যে আঁতাত গড়ে উঠেছিলো।
লুর আদিবাসী
লুর আদিবাসী (ফার্সি:لر) ইরানের কয়েকটি নৃতাত্ত্বিক গোষ্ঠীর মধ্যে অন্যতম। ইরানের দক্ষিণ-পশ্চিম এলাকায় লুরিস্তান প্রদেশের পাহাড়ী এলাকায় এদের বসবাস। এরা তিন সহস্রাধিক বৎসর প্রাচীন একটি জনগোষ্ঠী যারা কিলিম নামীয় শতরঞ্চি বয়নের জন্য বহুকাল যাবৎ খ্যাত। লু্র জাতি "লোর" নামেও পরিচিত। পারসিক, বখতিয়ারি, মাজেন্দ্রানি, গিলাকি, কুর্দি এবং অন্যান্য ইরানি আদিবাসী গোষ্ঠীর সাথে এদের সাদৃশ্য রয়েছে। লুররা সংখ্যায় প্রায় ২৬ লাখ। এরা কথা বলে লোরি ও ফার্সি ভাষায়। তবে বেশির ভাগ লুরির ভাষা লোরি(ফার্সি:لری, {{pron|loriː])। এটি একটি দক্ষিণ-পশ্চিম ইরানি ভাষা। এ ভাষার সাথে ফার্সি ভাষার সাদৃশ্য রয়েছে। তবে এটি মূলতঃ কুর্দি ভাষার জ্ঞাতি। লুরিরা প্রধানত বাস করে লোরেস্তান, খুজেস্তান, হামাদান, চাহারমহল, বখতিয়ারি, ইস্পাহান ও ইলাম এলাকায়। অন্যান্য ইরানির মতো জাগ্রোস পর্বতের আদিবাসী এবং মধ্য এশিয়া থেকে আসা ইরানি ভাষাগোষ্ঠীর উপজাতিগুলোর সাথে লুর জাতির মিশ্রণ রয়েছে। আর লোর ভাষার রয়েছে দুটি উপভাষা­ লোর-ই-বোগরগ্ (বৃহত্তর লোর) ও লোর-ই-কুচিক (ক্ষুদ্র লোর)। বেশির ভাগ লুর শিয়া মুসলমান। বিংশ শতাব্দীর সূচনালগ্নে বেশির ভাগ লুর ছিল যাযাবর, এদের বৃত্তি ছিল পশুপালন। এ সময় কিছু লুর খোররমাবাদ নগরে বসবাস করত। পাহলভি সরকার লুর জাতির একটি অংশকে বসতি স্খাপনে বাধ্য করেছিল। এ জন্য কয়েকবার প্রচেষ্টা গ্রহণ করা হয়। অবশ্য এ বিষয়ে রেজা শাহের অভিযান ব্যর্থ হয়। ইরানের শেষ শাহ মোহাম্মদ রেজা পাহলভিও লুরদের স্খায়ী বসতি স্খাপনে প্রচেষ্টা গ্রহণ করেছিলেন। তবে তিনি অল্প বলপ্রয়োগ করেন এবং স্খায়ী বসতি স্খাপনকারীদের অর্থসাহায্য দেন। তবে তিনি তার কাজ সম্পন্ন করে যেতে পারেননি কারণ ১৯৭৯ খ্রীস্টাব্দে তিনি ক্ষমতা হারান। ১৯৮০ দশকের মাঝামাঝি অনেক লুর লোরেস্তানের বিভিন্ন শহর ও গ্রামে বসতি স্খাপন করে ; অনেকে ইরানের প্রধান শহরগুলোয় চলে যায়। এখনো অনেক লুর যাযাবর জীবনযাপন করে। শহরে বসবাসকারী লুর, বিশেষ করে বয়স্কদের মধ্যে এখনো যাযাবর জীবনের প্রভাব দেখা যায়। লুররা স্বাধীনচেতা ও অতিথিবৎসল। লুর নারীরাও যথেষ্ট স্বাধীনতা ভোগ করে।
আলী মামুদ পূর্ণ গোপীনাথপুর আলিম মাদ্রাসা
আলী মামুদ পূর্ণ গোপীনাথপুর আলিম মাদ্রাসা বাংলাদেশের জয়পুরহাট জেলার একটি আলিয়া মাদ্রাসা। এটি জয়পুরহাট জেলার আক্কেলপুর উপজেলাই গোপীনাথপুর ইউনিয়নে পূর্ন গোপীনাথপুর গ্রামে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। মাদ্রাসার বর্তমান অধ্যক্ষের নাম মাওলানা মামুনূর রশিদ।
ইতিহাস
১৯৭০ সালে মাদ্রাসাটি প্রতিষ্ঠিত হয়। রিয়াজ কাজী আলী মামুদ পূর্ণ গোপীনাথপুর আলিম মাদ্রাসা প্রতিষ্ঠা করেন এবং মাদ্রাসার জন্য জমি দান করেন রিয়াজ কাজি ও আনার আলী খলিফা। ২০০২ সালে মাদ্রাসাটি এমপিও ভুক্ত অনুমোদন লাভ করে। আলী মাহমুদপুর গ্রাম ও পূর্নগোপীনাথপুর গ্রামের নাম অনুসারে মাদ্রাসাটির নাম রাখা হয়। মাদ্রাসাটি আক্কেলপুর উপজেলার একটি প্রাচীন মাদ্রাসা । বর্তমান মাদ্রাসাটি মাদ্রাসা শিক্ষাবোর্ডের অধীনে পরিচালিত হয়।
ব্যবস্থাপনা
মাদ্রাসা পরিচালনার জন্য হান্নান খলিফা কে সভাপতি করে ১১ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মামুনূর রশিদ। মাদ্রাসার মূল ভবনটি একটি দু্ই তালা ভবন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
লহনার ধাপ
লহনার ধাপ বা লহনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা মহাস্থানগড় থেকে প্রায় ৩ কিলোমিটার উত্তর পশ্চিমে সেকেন্দ্রাবাদ মৌজায় অবস্থিত। । এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
লহনার ঢিবির পূর্বে দৈর্ঘ্য ছিলো ৭২ মিটার, প্রস্থ ৪২ মিটার ও উচ্চতা ৬ মিটার। বর্তমানে এটির দৈর্ঘ্য ৬০ মিটার, প্রস্থ ৫৪ মিটার ও উচ্চতায় ৩ মিটার। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি লহনা নামে আকর্ষনীয় এক নারীর চরিত্রের আস্তিত্ব বহন করে। শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও ইট চোরের কারণে বিপর্যয়ের চিহ্ন বিদ্যমান।
সারভেন্টস অব দ্যা লাইট
সারভেন্টস অব দ্যা লাইট হলো আধুনিক কালের একটি পশ্চিমা রহস্যময় বিদ্যালয় যারা গুপ্ত বিজ্ঞানের চর্চা করে তাদের প্রতিনিধিদের মাধ্যমে। তারা আসলে ধ্যান বা যোগব্যায়ামের চর্চা শেখায় যা আগে ছিল লুকানো বা গুপ্ত। এখন এসব প্রকাশ্যে করা যায়। ১৯৬৫ সালে ডব্লিউ ই বাটলার এই বিদ্যালয় প্রতিষ্ঠা করেন। তিনি ডিওন ফরটুনের ফার্টানিটি অব ইনার লাইট নামের একটি বিদ্যালয়ে তার প্রশিক্ষণ সম্পন্ন করেন। তাকে প্রশিক্ষণ দেন সাইকিক রবার্ট কিং। ১৯৭৮ সালে তার মৃত্যু আগ পর্যন্ত ডব্লিউ ই বাটলার শিক্ষা পরিচালক হিসেবে দায়িত্ব পালন করেন। সারভেন্টস অব দ্যা লাইট প্রতিষ্ঠান প্রতিষ্ঠার মূল উদ্দেশ্য ছিল নৈতিক আচরণের অংশ হিসেবে যারা চায় তাদের এই গুপ্ত বিজ্ঞানের শিক্ষা দেওয়া ধর্ম, বর্ণ, জাতীয়তা ,বয়স, লিঙ্গ বা আয় নির্বিশেষে। পশ্চিমের ধর্মীয় ঐতিহ্যবাহী অন্তঃস্থ সত্য রহস্যকে অধ্যয়ন করা উচিত যে এসব করতে চায়। সারভেন্টস অব দ্যা লাইটের দর্শন সম্পরকে একটা ভালো ধারণা পেতে ডেভিড গড্ডার্ডের দ্যা টাওয়ার অব অ্যালকেমীঃ এ্যান অ্যাডভান্সড গাইড টু দ্যা গ্রেট ওয়ার্ক বইটা পড়া যেতে পারে। তিনি আগে এটার সদস্য ছিলেন এবং নেতা ছিলেন। হারমেটিক কাব্বালাহ হলো তাদের শিক্ষাদানের প্রাথমিক বাহন।
সায়নী দত্ত
সায়নী দত্ত হচ্ছেন একজন বাংলা চলচ্চিত্র অভিনেত্রী। ২০১২ সালে চলচ্চিত্র ন হন্যতে অভিনয়ের মাধ্যমে তার কর্মজীবন শুরু করেছিলেন। তার দ্বিতীয় ছবি, শাদা কালো আবছা আন্তর্জাতিক চলচ্চিত্র উৎসব প্রবেশ করেছিল। ২০১৬ সালে, তিনি সৌমদ্বীপ ঘোষ চৌধুরীর পরিচালিত ফিট ও ফো নামে একটি শর্ট ফিল্মে অভিনয় করেছিলেন। তিনি এফএফএসিই এর ২০১৪ ক্যালেন্ডার এর প্রথম সংস্করণের জন্য সেলিব্রিটি মডেলও ছিলেন।
হারসুদ
হারসুদ (Harsud) ভারতের মধ্য প্রদেশ রাজ্যের মুং নিমর জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৪ মিটার (৮০০ ফুট)।
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে হারসুদ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
কোদালকাটি ইউনিয়ন
অবস্থান
কোদালকাটি ইউনিয়নটি চার দিকে নদীবেষ্টীত একটি দ্বীপ। এর উত্তরে অষ্টমীর চর ইউপি, দক্ষিণে রাজিবপুর ও মোহন গঞ্জ ইউপি, পূবে যাদুর চর ইউপি,আর পশ্চিমে অষ্টমীর চর ইউপি। কোদালকাটি ইউনিয়নটি চার পাশে নদী দ্বারা বেষ্টিত একটি দ্বীপ চর। পশ্চিমে ব্রক্ষপুত্র এবং পূব উত্তর ও দক্ষণে সোনাভরি নদী।
ইতিহাস
কোদালকাটি ইউনিয়নটি কুড়িগ্রাম জেলার রাজিবপুর উপজেলাধীন এর পশ্চিম দিকে অবস্থিত। এই ইউনিয়নটি পূবে রাজিবপুর ইউনিয়ন ভুক্ ছিল। পরে স্খনীয় ব্যক্তি মরহুম আঃ কুদ্দুস আলীর সহযোগীতায় কোদালকাটি ইউনিয়ন গঠন করা হয়।
যোগাযোগ ব্যবস্থা
২ নং কোদালকাটি ইউনিয়ন পরিষদটি কুড়িগ্রাম জেলার রাজিবপুর উপজেলাধীন ২ নং কোদালকাটি ইউনিয়ন পরিষদে আসা যায়। সেক্ষেত্রে নৌকা থেকে ভ্যানে অথবা হেটে বাজার আসতে হবে এবং যাতায়াত ভাড়াবাবদ খরচ হবে সামান্য টাকা।
·         রাজিবপুর উপজেলা সদর থেকে ইউনিয়ন পরিষদের দুরত্ব  ৪.২৫ কি.মি.
·        উপজেল খেকে  ইউনিয়নে যাতায়াত ব্যবস্থা-
·        নৌকা  -খেয়াভাড়ার হার -১০  টাকা। (জনপ্রতি) ·        ভ্যান- ভাড়ার হার -  ২০ টাকা ।(জনপ্রতি)
নাথান রোসেন
নাথান রোসেন একজন মার্কিন-ইসরায়েলি পদার্থবিজ্ঞানী যিনি হাইড্রোজেন অণুর গঠনের উপর অধ্যয়নের জন্য বিখ্যাত।
জীবনী
রোসেন ১৯০৯ সালের ২২ মার্চ নিউ ইয়র্কের ব্রুকলিনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ইলেক্ট্রোমেকানিক্যাল ইঞ্জিনিয়ারিংয়ে ১৯২৯ সালে ব্যাচেলর অব সায়েন্স এবং পদার্থবিজ্ঞানে ১৯৩১ সালে মাস্টার অব সায়েন্স এবং ১৯৩২ সালে ডক্টরেট ডিগ্রি অর্জন করেন। তিনি ১৯৪১ থেকে ১৯৫২ সাল পর্যন্ত ইউনিভার্সিটি অব নর্থ ক্যারোলাইনা অ্যাট চ্যাপেল হিল এ শিক্ষকতা করেন।
সিনসিনাটি
সিনসিনাটি মার্কিন যুক্তরাষ্ট্রের ওহাইও রাজ্যের একটি বড় শহর এবং হ্যামিল্টন কাউন্টির সরকারি আসন। ১৭৮৮ সালে প্রতিষ্ঠিত, শহরটি লিসকিং এবং ওহাইও নদীর মিলন স্থলের উত্তর দিকে অবস্থিত, এর উত্তর অংশটি কেন্টাকির সাথে রাজ্য সীমান্ত চিহ্নিত করে। শহরটি সিনসিনাটি মহানগর অঞ্চলের অর্থনৈতিক এবং সাংস্কৃতিক কেন্দ্র, অর্থনৈতিক উৎপাদন বৃদ্ধির উপর ভিত্তি করে মধ্য-পশ্চিমা মার্কিন যুক্তরাষ্ট্রের দ্রুত বর্ধমান অর্থনৈতিক শক্তি, ২০১৮ সালের আদমশুমারীর হিসাব অনুসারে যার জনসংখ্যা ২,১৯,০৯০ জন। এর জনসংখ্যা এটিকে ওহিওর বৃহত্তম এবং দেশের ২৯তম বৃহত্তম মহানগর অঞ্চল হিসাবে চিহ্নিত করে। শহরের আনুমানিক জনসংখ্যা ৩,০৩,৯৪০ জন অনুসারে, সিনসিনাটি ওহাইও রাজ্যের তৃতীয় বৃহত্তম এবং মার্কিন যুক্তরাষ্ট্রের ৬৪তম বৃহৎ শহর। সিনসিনাটি শহরটি মার্কিন যুক্তরাষ্ট্রের ৪৯.৭০% জনসংখ্যার এক দিনের যাত্রার সময়ের মধ্যে রয়েছে, যা এটিকে এক দিনের যাত্রাকালের মধ্যে অবস্থিত সর্বাধিক জনসংখ্যার ভিত্তি'সহ মহানগর অঞ্চলের তালিকায় চতুর্থ স্থানে রাখে।
১৯তম শতাব্দীতে, সিনসিনাটি দেশের মাঝখানে অবস্থিত একটি আমেরিকান বুমটাউন ছিল। উনিশ শতকের বেশিরভাগ সময় জুড়ে, এটি জনসংখ্যার ভিত্তিতে শীর্ষ দশ মার্কিন শহরগুলির মধ্যে তালিকাভুক্ত হয়, কেবল নিউ অরলিন্স এবং পুরানো, মার্কিন যুক্তরাষ্ট্রের পূর্ব সমুদ্র তীরের প্রতিষ্ঠিত জনবসতি শহরটিকে জনসংখ্যার হিসাবে ছাড়িয়ে যায়া, পাশাপাশি এটি ১৮৪০ সাল থেকে ১৮৬০ সাল পর্যন্ত ষষ্ঠ বৃহত্তম শহর ছিল। সিনসিনাটি আমেরিকান বিপ্লবের পরে প্রতিষ্ঠিত প্রথম শহর, পাশাপাশি দেশের প্রথম বড় অভ্যন্তরীণ শহর।
সিনসিনাটি একই সময়ে পূর্ব উপকূলের শহরগুলির তুলনায় কম অভিবাসী এবং ইউরোপ থেকে কম প্রভাব নিয়ে বিকশিত হয়। তবে, এটি উল্লেখযোগ্য সংখ্যক জার্মানভাষী অভিবাসী ধারণ করে, যারা শহরের বহু সাংস্কৃতিক প্রতিষ্ঠান প্রতিষ্ঠা করে। ১৯তম শতাব্দীর শেষের দিকে, স্টিমবোট থেকে রেলপথে মাল পরিবহন চলতে শুরু করে, ফলে ব্যবসার ধরণগুলি পাল্টে যায় এবং সিনসিনাটির প্রবৃদ্ধি বেশ কমে যায়। শহরটি থেকে অন্যান্য অভ্যন্তরীণ শহরগুলিতে জনসংখ্যার অভিগমন ঘটে, বিশেষত শিকাগো, যা শক্তিশালী পণ্য শোষণ, অর্থনীতি এবং রেলপথ এবং সেন্ট লুইয়ের ভিত্তিতে গড়ে উঠেছে, যা গৃহযুদ্ধের পর দশক ধরে পশ্চিমের অভিবাসনের প্রবেশদ্বার হিসাবে কাজ করে।
সিনসিনাটি শহরে তিনটি বড় ক্রীড়া দল রয়েছে: মেজর লীগ বেসবলের সিনসিনাটি রেডস; জাতীয় ফুটবল লীগের সিনসিনাটি বেঙ্গলস; এবং মেজর লীগ সকারের এফসি সিনসিনাটি। শহরের উচ্চশিক্ষার বৃহত্তম প্রতিষ্ঠান হল সিনসিনাটি বিশ্ববিদ্যালয়, ১৮১৯ সালে একটি পৌর কলেজ হিসাবে প্রতিষ্ঠিত হয় এবং এখন মার্কিন যুক্তরাষ্ট্রের বৃহত্তম ৫০ টির মধ্যে স্থান পেয়েছে। সিনসিনাটি ঐতিহাসিক স্থাপত্যের আবাসস্থল, যেখানে নগর অঞ্চলে অবস্থিত অনেকগুলি কাঠামো ২০০ বছর ধরে অক্ষত রয়েছে। ১৮০০-এর দশকের শেষের দিকে, সিনসিনাটি সাধারণত "আমেরিকান প্যারিস" হিসাবে পরিচিত ছিল, মূলত উচ্চাভিলাষী স্থাপত্য প্রকল্পগুলির কারণে, যেমন- মিউজিক হল, সিনসিনাটিয়ান হোটেল এবং শিলিতো ডিপার্টমেন্ট স্টোর হিসাবে। সিনসিনাটি মার্কিন যুক্তরাষ্ট্রের ২৭তম রাষ্ট্রপতি উইলিয়াম হাওয়ার্ড ট্যাফ্টের জন্মস্থান।
সমাজ
সিনসিনাটি সমভূমির কেন্দ্রে অবস্থিত, ওহাইও নদীর দক্ষিণে দাস রাজ্যগুলির সাথে বাণিজ্যের উপর নির্ভরশীল ছিল, যখন হাজার হাজার কৃষ্ণাঙ্গ ওহাইও মুক্ত রাজ্যে বসতি স্থাপন করে। তাদের বেশিরভাগই গৃহযুদ্ধের পরে এসেছিল এবং তারা কেন্টাকি এবং ভার্জিনিয়া থেকে এসেছিল, তাদের মধ্যে অনেকে পলাতক, যারা যারা স্বাধীনতা চেয়েছিল এবং উত্তরে কাজ করে। অ্যান্টবেলাম বছরগুলিতে, শহরের বেশিরভাগ স্থানীয় জন্মগ্রহণকারী শ্বেত শ্বেতাঙ্গরা উত্তর অঞ্চলগুলি থেকে আসে, প্রধানত পেনসিলভেনিয়া। যদিও ৫৭ শতাংশ শ্বেতাঙ্গ মুক্ত রাজ্য থেকে চলে যায়, ২৬ শতাংশ দক্ষিণ রাজ্য থেকে এসেছিল এবং দাসত্বের জন্য তারা তাদের সাংস্কৃতিক সমর্থন ধরে রেখেছে।
পেনসিলভেনিয়া এবং ভার্জিনিয়া এবং টেনেসির ব্যাককন্ট্রি থেকে পাড়ি জমানো প্রথম দিকের আগতদের মধ্যে জার্মানরা ছিল। জেনারেল ডেভিড জিগেলার ফোর্ট ওয়াশিংটনে জেনারেল সেন্ট ক্লেয়ারের অধিনায়ক হন। উত্তর-পশ্চিম ভারতীয় ইন্ডিয়ানা যুদ্ধের সমাপ্তি এবং পশ্চিমে স্থানীয় আমেরিকানদের অপসারণের পরে, তিনি ১৮০২ সালে সিনসিনাটির প্রথম নগর রাষ্ট্রপতি (একজন মেয়রের সমতুল্য) নির্বাচিত হয়ন। সিনসিনাটি আইরিশ এবং প্রুশিয়ানস ও স্যাকসনসদের (উত্তর জার্মান) দ্বারা প্রভাবিত হয়, ভিড় এবং কলহ থেকে দূরে চলে যেতে চেয়ে।
অর্থনীতি
শিকাগো, মিনিয়াপলিস, ডেট্রয়েট, সেন্ট লুই, ইন্ডিয়ানাপোলিস এবং ক্লিভল্যান্ডের পরে মেট্রোপলিটন সিনসিনাটি মার্কিন যুক্তরাষ্ট্রের অষ্টাদশতম বৃহত্তম এবং মধ্য- পশ্চিমের সপ্তম বৃহত্তম অর্থনীতি। শতাংশের ভিত্তিতে বর্তমানে এটি সবচেয়ে দ্রুত বর্ধনশীল মধ্য-পশ্চিমাঞ্চলীয় অর্থনৈতিক রাজধানী। ২০১৫ সালের মধ্যে এই অঞ্চলের মোট দেশজ উৎপাদন ছিল $১২৭ বিলিয়ন। মাঝারি বাড়ির দাম $১,৫৮,২০০ এবং সিনসিনাটিতে জীবনযাত্রার খরচ জাতীয় গড়ের ৮% এর নিচে। বেকারত্বের হারও গড়ে ৪.২% -এর নিচে।
বেশ কয়েকটি ফরচুন ৫০০ টি সংস্থার সদর দফতর সিনসিনাটিতে, যেমন প্রক্টর অ্যান্ড গাম্বল, ক্রোগার কোম্পানি, এবং ম্যাসি'র ইনক। জেনারেল ইলেকট্রিক সিনসিনাটিতে তাদের বিশ্বব্যাপী কার্যক্রম পরিচালনা কেন্দ্রের সদর দফতর করেছে। ক্রোগার সংস্থা স্থানীয়ভাবে ২১,৬৪৬ জনকে নিযুক্ত করে, যা এটিকে শহরের বৃহত্তম নিয়োগকর্তায় পরিণত করেছে এবং সিনসিনাটি বিশ্ববিদ্যালয় ১৬,০০০ জনকে নিয়োগ করার মাধ্যমে দ্বিতীয় বৃহত্তম নিয়োগকর্তায় পরিণত হয়।
বাব এল মান্দেব
বাব এল মান্দেব লোহিত সাগর ও এডেন উপসাগরকে সংযোগকারী একটি প্রণালী। প্রণালীটি আরব উপদ্বীপে অবস্থিত ইয়েমেন এবং আফ্রিকার অন্তরীপে অবস্থিত জিবুতি, ইরিত্রিয়া ও সোমালিয়াকে পৃথক করেছে। আরবী বাব এল মান্দেবের অর্থ দুর্দশার দুয়ার। ইংরেজিতে প্রণালীটিকে কখনও কখনও মান্দাব প্রণালী হিসেবে অভিহিত করা হয়। thumb|300px|বাব এল মান্দেবের অবস্থান
নামকরণ
বাব এল মান্দেব নামটি সম্ভবত উদ্ভূত হয়েছে প্রণালীটিতে দিকনির্দেশনায় সমস্যার কারণে। আবার আরব কিংবদন্তি অনুসারে, এক প্রলয়ঙ্করী ভূমিকম্পে এশিয়া আর আফ্রিকা আলাদা হয়ে যায় এবং তার ফলে প্রচুর মানুষ মৃত্যুবরণ করে। সেই দুর্যোগের কথা স্মরণ করে প্রণালীটির নাম রাখা হয়েছে বাব এল মান্দেব বা দুর্দশার দুয়ার।
তথ্যাবলী
বাব এল মান্দেব লোহিত সাগর ও সুয়েজ খাল হয়ে ভারত মহাসাগর ও ভূমধ্যসাগরের মধ্যে একটি কৌশলগত গুরুত্বপূর্ণ সংযোগ হিসেবে কাজ করে। ২০০৬ সালে এ প্রণালীটি দিয়ে প্রতিদিন গড়ে ৩.৩ মিলিয়ন ব্যারেল তেল বহন করা হয় যেখানে সমগ্র বিশ্বে তেলবহনকারী ট্যাঙ্কারের মাধ্যমে বহন করা হয় গড়ে ৪৩ মিলিয়ন ব্যারেল তেল।
সংযোগকারী সেতু
২০০৮ সালের ২২ ফেব্রুয়ারি জানা যায় যে, তারেক বিন লাদেন মালিকানাধীন কোম্পানী বাব এল মান্দেবের দুই প্রান্ত, ইয়েমেন ও জিবুতিকে সংযোগকারী একটি সেতু নির্মানের পরিকল্পনা হাতে নিয়েছে।
উপঅঞ্চল
বাব এল মান্দেব আরব লীগের একটি উপঅঞ্চল হিসেবে বিবেচিত। এর সদস্যগুলো হল: ইয়েমেন, সোমালিয়া, জিবুতি ও কোমোরোস দ্বীপপুঞ্জ।
ইন্দিরা জোশি
ইন্দিরা জোশি (নেপালি : ইন্দিরা জোশি, জন্ম ১৮ জুলাই ১৯৮৬) হলেন একজন নেপালি নারী সঙ্গীতশিল্পী।। তিনি আধুনিক, পপ, প্লেব্যাকের পাশাপাশি আন্তর্জাতিক ফ্র্যাঞ্চাইজি নেপাল আইডলের বিচারক হিসাবেও কাজ করেছেন। তার প্রথম সঙ্গীত-অ্যালবাম "ড্যান্স উইথ মি" প্রকাশের পরে তিনি সমধিক বিখ্যাত হয়েছিলেন যা তাকে গায়িকা হিসাবে প্রতিষ্ঠিত করেছিল। তার শক্তিশালী পরিবেশনা নেপালি শ্রোতাদের কাছে বেশ জনপ্রিয়।
শৈশব
ইন্দিরা জোশি ১৯৮৬ সালের ১৮ জুলাই নেপালের লুম্বিনী অঞ্চলের নবলপরাসী জেলার পরাসীবাজারে জনাহবি প্রসাদ জোশি এবং অলকানন্দ জোশি দম্পতির ঘরে জন্মগ্রহণ করেছিলেন।
ভবতোষ দত্ত
ড.ভবতোষ দত্ত (২১ ফেব্রুয়ারি ১৯১১ – ১১ জানুয়ারি ১৯৯৭) ছিলেন একজন প্রখ্যাত ভারতীয় অর্থনীতিবিদ, প্রথিতযশা অধ্যাপক, শিক্ষাবিদ ও বিশিষ্ট লেখক। ১৯৫০ খ্রিস্টাব্দে কলকাতার প্রেসিডেন্সি কলেজের অর্থনীতির অধ্যাপক হন এবং পরে  প্রেসিডেন্সিরই  ইমেরিটাস অধ্যাপক হন।
১৯৯০ খ্রিস্টাব্দে তিনি ভারত সরকার কর্তৃক দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন। আত্মজীবনীমূলক গ্রন্থ রচনা করে ১৯৯১ খ্রিস্টাব্দে  পশ্চিমবঙ্গ সরকারের রবীন্দ্র পুরস্কার লাভ করেন।
জন্ম ও প্রারম্ভিক জীবন
দভবতোষ দত্ত পিতার কর্মস্থল ব্রিটিশ ভারতের  বিহারের পাটনার বাঁকিপুরে ১৯১১ খ্রিস্টাব্দের ২১ ফেব্রুয়ারি জন্ম গ্রহণ করেন। পৈতৃক নিবাস ছিল অধুনা  বাংলাদেশের শ্রীহট্টের লখাই-এ। পিতা  হেমেন্দ্র কিশোর দত্ত ছিলেন পাটনার বিহার ন্যাশনাল কলেজের রসায়নের অধ্যাপক এবং মাতা যোগমায়া দত্ত। তার বাল্যকাল কেটেছে খুলনার দৌলতপুর কলেজ সংলগ্ন স্থানে।   ঢাকা কলেজিয়েট স্কুলে পড়ার সময় তার  সহপাঠী ছিলেন বিপ্লবী দীনেশ গুপ্ত ও সাহিত্যিক বুদ্ধদেব বসু। ঢাকা কলেজিয়েট স্কুল থেকে ১৯২৬ খ্রিস্টাব্দে তৃতীয় স্থান অধিকার করে ম্যাট্রিক এবং ঢাকার জগন্নাথ কলেজ থেকে প্রথম স্থান অধিকার করে আই.এ পাশের পর কলকাতায় চলে আসেন। ১৯৩০ খ্রিস্টাব্দে কলকাতার প্রেসিডেন্সি কলেজ থেকে অর্থনীতিতে প্রথম শ্রেণীতে দ্বিতীয় স্থান অধিকার করে বি.এ পাশ করেন। এর পর ১৯৩২ খ্রিস্টাব্দে কলকাতা বিশ্ববিদ্যালয় থেকে অর্থনীতিতে প্রথম শ্রেণীতে প্রথম হয়ে এম.এ ডিগ্রি লাভ  করেন। দেশের বিভিন্ন কলেজে কিছুদিন অধ্যাপনার পর ১৯৪৮ খ্রিস্টাব্দে দুবছরের গবেষণার জন্য ছুটি নিয়ে লন্ডনে যান। সেখানকার  লন্ডন স্কুল অব ইকোনমিক্সে গবেষণা করে ১৯৫০ খ্রিস্টাব্দে পি. এইচডি ডিগ্রি লাভ করেন। তার গবেষণার বিষয় ছিল— পিছিয়ে থাকা দেশের অর্থনীতি। ১৯৫২ খ্রিস্টাব্দে তার গবেষণালব্ধ প্রবন্ধ দ্য ইকনমিক্স অফ্ ইন্ডাস্ট্রিয়ালাইজশন প্রকাশিত হয়।
কর্মজীবন
অধ্যাপক ভবতোষ দত্ত ১৯৫২ খ্রিস্টাব্দে চট্টগ্রাম সরকারি কলেজে অধ্যাপনা দিয়েই কর্মজীবন শুরু করেন।  পরে বর্ধমান রাজ কলেজ, রিপন কলেজ  ও ইসলামিয়া কলেজেও অধ্যাপনা করেছেন। গবেষণার ছুটি শেষে দেশে ফেরার পর ১৯৫২ খ্রিস্টাব্দে তিনি অর্থনীতির অধ্যাপক হিসাবে কলকাতার প্রেসিডেন্সি কলেজে যোগ দেন। প্রেসিডেন্সি কলেজে অনার্স বিভাগে অর্থনীতির পঠন-পাঠনে এক নতুন যুগের সূত্রপাত করেছিলেন। পুরোনো আলফ্রেড মার্শাল সর্বস্ব গন্ডি ভেঙ্গে নতুন তত্ত্ব ও চিন্তার খোলা হাওয়া এনে দিয়েছিলেন। সেই সময়ের বাংলার বহু খ্যাতনামা অর্থনীতিবিদই ছিলেন তার ছাত্র।
অধ্যাপনা ছাড়াও বিভিন্ন সময়ের দেশের বিভিন্ন সরকারি পদে অধিষ্ঠিত ছিলেন। ১৯৫৩ খ্রিস্টাব্দ হতে ১৯৫৬ খ্রিস্টাব্দ সময়ে তিনি  আই এম এফ তথা আন্তর্জাতিক মুদ্রা তহবিলের দক্ষিণ এশিয়া বিভাগের অধিকর্তা নিযুক্ত হয়েছিলেন।  ১৯৫৬ খ্রিস্টাব্দে দেশে ফিরে প্রেসিডেন্সি কলেজে পুনরায় যোগদান করেন এবং তিনি বিভাগীয় প্রধান হিসাবে ১৯৬২ খ্রিস্টাব্দে অবসর নেন। অবসরের পর তিনি পশ্চিমবঙ্গ সরকারের শিক্ষা অধিকর্তা হন। শিক্ষা দপ্তরের দীর্ঘ অভিজ্ঞতার (১৯৬২ ৬৯) সঙ্গে যুক্ত হয়েছিল উচ্চ শিক্ষা সংক্রান্ত পরিকল্পনা কমিশনের অভিজ্ঞতা, যে কমিশনের কর্ণধার  হয়েছিলেন তিনি। ১৯৬৯ খ্রিস্টাব্দে তিনি প্রেসিডেন্সি কলেজের এমেরিটাস প্রফেসর অফ ইকনমিক্স হন।
এছাড়াও বিভিন্ন সময়ে তিনি আরও অনেক গুরুত্বপূর্ণ পদে ছিলেন। যেমন—
১৯৭৩ খ্রিস্টাব্দে কলকাতায় সেন্টার ফর স্টাডিজ ইন সোশ্যাল সায়েন্স নামে যে প্রতিষ্ঠান কাজ শুরু করে তার  সৃষ্টি ও সমৃদ্ধির জন্য তার প্রেরণা ও সক্রিয় যোগদান ছিল।  সর্বদা সজাগ, তীক্ষ্ণ, সংবেদনশীল হৃদয় ও মস্তিষ্কের অধিকারী অধ্যাপক ভবতোষ দত্তের প্রধান কাজই ছিল কেবল পড়াশোনা। পত্র পত্রিকায় ইংরাজী ও বাংলায় উভয় ভাষাতেই অগণিত প্রবন্ধ রচনা করেছেন। বিভিন্ন সময়ে  দেশের অর্থনীতির ঘটনা-পরম্পরা বিশ্লেষণ করেছেন  সেই সঙ্গে স্বাদু কৌতুকদীপ্ত স্পষ্ট ভাষায়।
সম্মাননা
১৯৯০ খ্রিস্টাব্দে ভারত সরকার অধ্যাপক দত্তকে দ্বিতীয় সর্বোচ্চ বেসামরিক সম্মান পদ্মবিভূষণে ভূষিত করে। ১৯৯১ খ্রিস্টাব্দে পশ্চিমবঙ্গ সরকার তার আত্মজীবনীমূলক গ্রন্থ আট দশক গ্রন্থটির জন্য রবীন্দ্র পুরস্কার প্রদান করে।
ব্যক্তিগত জীবন
ভবতোষ দত্ত ১৯৩৯ খ্রিস্টাব্দে  অমলা বসুকে বিবাহ করেন। শেষ কয়েকটা বছর তার কেটেছে দৃষ্টিহীন অবস্থায়। তারই মধ্যে ছাত্র ও সহযোগীদের মুখে শুনে ও তাদের দিয়ে লিখিয়ে যতদিন সম্ভব নিজেকে সচল রেখেছিলেন। কিন্তু ১৯৮৯ খ্রিস্টাব্দে তার স্ত্রী মারা যাওয়ার পর বেশি নিঃসঙ্গ হয়ে পড়েছিলেন। তবু লিখেছিলেন—"যতদিন পারি পরাজয় স্বীকার করব না।" শেষে ১৯৯৭ খ্রিস্টাব্দের ১১ জানুয়ারি ইহলোক ত্যাগ করেন।
রচনাবলী
অর্থনীতি বিষয়ে তার অন্যান্য জনপ্রিয় গ্রন্থগুলি হল—
তথ্যসূত্র
<references group="" responsive="1">
এম. এ. মুক্তিদার খান
খান ভারতীয় বংশোদ্ভূত (হায়দরাবাদে জন্মগ্রহণ করেন) একজন সুপরিচিত মুসলিম বুদ্ধিবৃত্তিক, যার নিবন্ধ ব্যাপকভাবে প্রকাশিত হয়েছে। যদিও তিনি কিছু ইসলামী সমাজের মহিলাদের চিকিত্সার পরিবর্তনের প্রবক্তা, তবুও তিনি ঐতিহ্যবাহী এবং উদার হিসাবে পরিচিত। খান স্বতন্ত্র চিন্তাধারার পক্ষে এবং বলেছিলেন যে সময় এবং পাঠ্যের সাথে সংলাপ চালিয়ে যাওয়া মুসলমানদের অক্ষমতা যা কখনও কখনও ইসলামী শিক্ষাগুলিকে অস্বচ্ছল বা অসহিষ্ণু দেখায়।
যুক্তরাষ্ট্র সিনেটের বৈদেশিক সম্পর্ক কমিটি এবং যুক্তরাষ্ট্র হাউস আর্ম ফোর্স কমিটির শুনানিতে খান সাক্ষ্য দিয়েছেন। তিনি ইনস্টিটিউট ফর সোশ্যাল পলিসি অ্যান্ড আন্ডারস্ট্যান্ডিংয়ের ফেলো, মুসলিম সামাজ বিজ্ঞানী সমিতির সভাপতি, সহ-সভাপতি এবং সাধারণ সম্পাদক ছিলেন। ২০০৮ সালের অক্টোবরে, আলিগড় মুসলিম বিশ্ববিদ্যালয় থেকে খান ইসলামের সেবার জন্য স্যার সৈয়দ আহমেদ খান পুরস্কার পেয়েছিলেন।
ইউটিউব চ্যানেল
খানের একটি ইউটিউব চ্যানেল আছে, যাতে ইসলাম ও বৈশ্বিক বিষয়গুলির উপর তার বক্তৃতা, ধর্মোপদেশ এবং ভাষ্যের ভিডিও রয়েছে। কুরআনের ব্যাখ্যার সিরিজ, একটি সময়ে একটি আয়াতটি কীভাবে ঐতিহ্যকে চ্যালেঞ্জ করে এবং সমসাময়িক বিষয়ে কীভাবে কুরআন বোঝা ও উপলব্ধ করা যায়।
ঢাকা বন্দর
ঢাকা বন্দর বাংলাদেশের রাজধানী ও বৃহত্তম শহর ঢাকার পাশে বুড়িগঙ্গা নদীর উপর অবস্থিত প্রধান নৌবন্দর। বন্দরটি শহরের দক্ষিণ অংশে অবস্থিত। যাত্রী যাতায়াতের দিক থেকে এটি বাংলাদেশের ব্যস্ততম বন্দর। বাংলাদেশের বেশিরভাগ জেলায় বন্দরটির পরিষেবা রয়েছে। ২০১৩ সালে সমুদ্রগামী জাহাজ পরিচালনা করতে শহর থেকে  দূরে একটি ধারক টার্মিনাল  খোলা হয়েছে।  বরিশাল, চাঁদপুর এবং নারায়ণগঞ্জের পাশাপাশি ঢাকা বন্দরে ২০১৩-১৪ সালে ৫৩ মিলিয়ন টন কার্গো এবং ২২ মিলিয়ন যাত্রী পরিচালিত হয়েছিল।
ইতিহাস
মুঘল সাম্রাজ্যের পর থেকে ঢাকা বন্দরের নথিগত অস্তিত্ব পাওয়া যায়। ১৭শ শতকে মোগল ভাইসরয়ের দুর্গটি বন্দরটির মাধ্যমে নির্মিত হয়েছিল। বাংলায় ঢাকার কৌশলগত নদীগত অবস্থান একে আর্মেনিয়ান, পর্তুগিজ, ফরাসি, ডাচ এবং ব্রিটিশ সহ ইউরেশীয় ব্যবসায়ীদের কেন্দ্রস্থল করে তুলেছিল । নগরীর নদীর তীরগুলো বসতবাড়ি, বাজার এবং গুদাম দ্বারা আবদ্ধ ছিল। এলোমেলো পুরানো শহরটি প্রাচ্যের ভেনিস হিসাবে পরিচিত ছিল। এটি সুতি মসলিন, রেশম, পাট, চাল এবং অন্যান্য পণ্য রফতানির জন্য ব্যবহৃত হত । ব্রিটিশ শাসনামলে রিভারফ্রন্ট ম্যাজিস্ট্রেট এবং কালেক্টরের কার্যালয় এখানে ছিল; এবং এটি ঔপনিবেশিক শহরের কেন্দ্রে পরিণত হয়েছিল। বাঙালি অভিজাতরা আহসান মঞ্জিল এবং রূপলাল বাড়ি সহ রিভারফ্রন্টে অসংখ্য প্রাসাদ নির্মাণ করেছিলেন। ব্রিটিশরা নর্থব্রুক হল ঘাটের মতো ঘাটের উন্নয়ন করেছিল। প্যাডেল স্টিমার তখন একটি সাধারণ দৃশ্য ছিল। ভারতের ভাইসরয় প্রায়শই কলকাতা থেকে ঢাকার নদী প্রাসাদগুলোতে বল এবং পার্টির জন্য জাহাজে ভ্রমণ করতেন। কেন্দ্র|থাম্ব|800x800পিক্সেল| ১৯শ শতকে ঢাকা ওয়াটারফ্রন্টের প্যানোরামা থাম্ব| [[বিবি মরিয়ম কামান|বিবি মরিয়ম কামানটি শহরের জলস্রোত রক্ষার জন্য ব্যবহৃত হয়েছিল ]]
বাকল্যান্ড বাঁধ
বাকল্যান্ড বাঁধটি ১৮৬৪ সালে সিটি কমিশনার সি.টি বাকল্যাণ্ড বন্যা ও নদীর ক্ষয় থেকে রক্ষা করতে, নদীর তীরবর্তী কাদা মাটিময় হওয়া রোধ করতে এবং নদীর ঘাটে যাত্রী ও কার্গো চলাচলের সুবিধার্থে একটি প্রকল্পের আওতায় নির্মাণ করেন। এই প্রকল্পটি জনসাধারণের চাঁদা দ্বারা বাস্তবায়িত করার জন্য তৈরি করা হয়েছে, এর মধ্যে রয়েছে জলাশয়টি সুসজ্জিত করার জন্য বাঁধের পিছনে একটি বিহার তৈরি। প্রকল্পের জন্য প্রথম অর্থ অনুদান দেওয়ার মধ্যে ছিলেন নবাব খাজা আবদুল গণি এবং ভাওয়ালের জমিদার কালীনারায়ণ রায়। ঢাকার ধনী ব্যক্তিদের কাছ থেকে চাঁদা সংগ্রহের ক্ষেত্রে যথেষ্ট সাফল্য সত্ত্বেও প্রাপ্ত তহবিল প্রকল্পের জন্য অপ্রতুল প্রমাণিত হয়েছিল। বাকল্যাণ্ড তারপরে সরকারকে সহায়তা দেওয়ার জন্য রাজি করল। প্রথমদিকে, নর্থব্রুক হল ঘাটের কাছাকাছি থেকে ওয়াইসঘাট পর্যন্ত রিভারফ্রন্টের বাঁধটি আরও তহবিলের প্রাপ্যতার জন্য পূর্ব এবং পশ্চিম দিকে সম্প্রসারণের বিধানসহ গৃহীত হয়েছিল।
বাঁধটি পাথর দ্বারা শক্তিশালীভাবে তৈরি এবং শীর্ষে ইট দিয়ে বাঁধানো। সদরঘাটের কাছে স্ট্র্যান্ডের কিছু অংশ সবুজ ছেড়ে দেওয়া হয়েছিল এবং পরে এটি একটি ছোট্ট উদ্যানে রূপান্তর করা হয়েছিল যেখানে স্টিমারদের কাছ থেকে অবতরণ করার সময় পরিদর্শনরত বিশিষ্ট ব্যক্তিবর্গকে পাওয়া যেত এবং সেখানে স্থানীয় একটি রেজিমেন্টাল ব্যান্ড প্রতিদিনের বিনোদন মানুষের জন্য বাজত। এই স্ট্র্যান্ডটি শহরের এক আকর্ষণ এবং একটি উত্সাহরূপে পরিণত হয়েছিল এবং এটি ব্যস্ত ট্র্যাফিকের সাথে নদীর তীরে উপস্থাপিত বিহার হিসাবে ব্যবহৃত হয়েছিল, যেখানে মানুষ দুপুর ও সন্ধ্যায় নদীর তীর থেকে শীতল বাতাস উপভোগ করার সময় ঘুরে বেড়াতে পারত। ১৮৭০-এর দশকে নবাব আবদুল গণি পশ্চিমের দিকে ওয়াইসঘাট থেকে এর সম্প্রসারণ শুরু করেছিলেন এবং ১৮৮০-এর দশকে বাবু রূপলাল দাস এবং রঘুনাথ দাস উত্তর-পূর্ব হলের কাছাকাছি থেকে পূর্ব দিকে প্রসারিত করেছিলেন।
বাঁধটি শেষ পর্যন্ত প্রায় দেড় কিলোমিটার দৈর্ঘ্যে প্রসারিত হয়েছিল এবং পরে একে রক্ষণাবেক্ষণের জন্য পৌরসভার হাতে সোপর্দ করা হয়েছিল।
সদরঘাট
থাম্ব|যাত্রীবাহী টার্মিনাল অঞ্চল থাম্ব|বুড়িগঙ্গায় জাহাজ থাম্ব|নদীর উপর রকেট স্টিমার সদরঘাট মানে নগরের ঘাট। এটি আহসান মঞ্জিলের সামনে কিছুটা বাম দিকে দাঁড়িয়ে আছে। সদরঘাট বাকল্যাণ্ড বাঁধের কেন্দ্রীয় স্থানও। মূলত, এটি অন্যান্য স্থান থেকে ঢাকায় আসা নৌকা, লঞ্চ এবং এমনকি জাহাজের অবতরণের জায়গা হিসাবে নির্মিত হয়েছিল। নদীর অববাহিকার প্রবেশের পথ এবং অভ্যন্তরীণ নৌপথের সামর্থ্যকে সামগ্রিকভাবে হ্রাস করার কারণে বড় জাহাজগুলি আর এটি ব্যবহার করতে পারে না।
সদরঘাট থেকে কয়েকশো নৌকা ও লঞ্চ আসে এবং ছেড়ে যায় যার বেশিরভাগ দক্ষিণ জেলাগুলির সাথে যোগাযোগের সুবিধার্থে। এছাড়াও বার্জ বহনকারী কার্গো একে অবতরণ এবং প্রস্থানের একটি স্থান হিসেবে ব্যবহার করে। সদরঘাটে ফলমূল ও শাকসবজির এক ভাসমান বাজারও রয়েছে। সদরঘাটে স্টিমারগুলোর জন্য একটি ব্যস্ত টার্মিনাল রয়েছে যা খুলনা জেলা এবং আঞ্চলিক শহরগুলোতে যাত্রীদের বহন করে। ঢাকা শহরের অনেক স্পট নদীর সমান্তরাল একটি রাস্তা দিয়ে সদরঘাটের সাথে যুক্ত। পর্তুগিজ দুর্গসহ রাস্তার দুপাশে রয়েছে অনেক পাইকারি দোকান। থাম্ব|লঞ্চ, সদরঘাট বন্দর
পানগাঁও
পানগাঁও বন্দরটি একটি অভ্যন্তরীণ ধারক টার্মিনাল যা প্রতিবছর ১১৬,০০০ বিশ ফুট অংশের সমতুল্য ইউনিট পরিচালনা করার ক্ষমতা রাখে। এটি ঢাকা মহানগর অঞ্চলের কার্গো বন্দর হিসাবে কাজ করে। জুলাই ২০১৭ পর্যন্ত এটি ঢাকা ও চট্টগ্রাম, ঢাকা ও মংলা এবং ঢাকা এবং কলকাতার মধ্যে ভ্রমণকারী জাহাজ সরবরাহ করে। থাইল্যান্ড ও চীনের সাথে বাংলাদেশ উপকূলীয় নৌপরিবহন চুক্তি স্বাক্ষর করেছে, যাতে পানগাঁও টার্মিনালটি অন্তর্ভুক্ত করার পরিকল্পনা করা হয়েছে।
নদীদূষণ
বুড়িগঙ্গা নদীর সমসাময়িক দূষিত পানি ঢাকার স্বাস্থ্য এবং স্বাস্থ্যবিধির জন্য একটি বড় চ্যালেঞ্জ। একসময় বাংলাদেশের রাজধানীর জীবনযাত্রা, শিল্প ও মানুষের বর্জ্য বিস্তৃতভাবে ফেলার কারণে নদীটি এখন বাংলাদেশের অন্যতম দূষিত নদী। তবে, নদী তীরে ট্যানারিগুলি অন্যান্য অঞ্চলে স্থানান্তর করতে বাধ্য করায় ২০১৬-১৭ সালে পানির গুণমানের উন্নতি ঘটেছে।
চালিভাঙ্গা ইউনিয়ন
চালিভাঙ্গা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।
জনসংখ্যা
চালিভাঙ্গা ইউনিয়নের জনসংখ্যা ১১,০৫৮ জন।
ইতিহাস
চন্দনপুর ইউনিয়ন থেকে আলাদা করে ৭টি গ্রাম নিয়ে চালিভাঙ্গা ইউনিয়ন প্রতিষ্ঠিত হয়।
অবস্থান ও সীমানা
মেঘনা উপজেলার সর্ব-পশ্চিমে চালিভাঙ্গা ইউনিয়নের অবস্থান। এ ইউনিয়নের পূর্বে মেঘনা নদী, বড়কান্দা ইউনিয়ন ও চন্দনপুর ইউনিয়ন; উত্তর-পূর্বে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; উত্তরে মেঘনা নদী ও নারায়ণগঞ্জ জেলার আড়াইহাজার উপজেলার খাগকান্দা ইউনিয়ন ও সোনারগাঁও উপজেলার বারদী ইউনিয়ন; পশ্চিমে মেঘনা নদী ও নারায়ণগঞ্জ জেলার সোনারগাঁও উপজেলার বৈদ্যেরবাজার ইউনিয়ন ও পিরোজপুর ইউনিয়ন এবং দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।
প্রশাসনিক কাঠামো
চালিভাঙ্গা ইউনিয়ন মেঘনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ। এ ইউনিয়নের গ্রামগুলো হল:
কডবোলি
কডোবলি বা কডাবোলি (কোঙ্কনী ও মারাঠীঃ कडबोळी) হচ্ছে মহারাষ্ট্রের একটি ঐতিহ্যবাহী খাবার। কডবোলি প্রস্তুতিতে ছোলা, মাষকলাই, মুগ, চালের আটা, লবণ এবং স্বাদের জন্য ঝাল, জিরা ইত্যাদি ব্যবহার করা হয়। কর্ণাটকে কডবালে বলে একই ধরনের খাবার তৈরী হয় কিন্তু সেখানে শুধুমাত্রা চাল ও মাষকলাইয়ের ডাল ব্যবহার করা হয়।
অন্যান্য তথ্য
বায়ুনিরোধক পাত্রে কডবোলি সংরক্ষণ করলে কয়েকসপ্তাহ পর্যন্ত রাখা যায়। তাই যখন খুশী খাওয়া যায় এই খাবার । মহারাষ্ট্র, অন্ধ্র প্রদেশ এবং কর্ণাটকে কডোবোলি প্রস্তুত করা হয়।
জুলিয়াস সিজার
জুলিয়াস সিজার (পুরো নাম - গাইও জুলিও কায়েসার; লাতিন: CAIVS IVLIVS CAESAR, উচ্চারণ: [ˈɡaː.i.us ˈjuːli.us ˈkaɪsar], প্রাচীন গ্রিক Καίσαρ, Kaisar; জন্ম ১৩ জুলাই ১০১ অথবা ১০০ খ্রীষ্টপূর্বাব্দ - রো্ম - মৃত্যু ১৫ মার্চ ৪৪ খ্রীষ্টপূর্বাব্দ) ছিলেন রোম সাম্রাজ্যের একজন সেনাপতি এবং একনায়ক; এছাড়া লাতিন ভাষায় রচিত তার লেখা গদ্যসাহিত্যও উল্লেখের দাবি রাখে। তাঁকে ইতিহাসে সর্বাপেক্ষা গুরুত্বপূর্ণ এবং প্রভাবশালী ব্যক্তিদের মধ্যে একজন বলে বিবেচনা করা হয়। যে সমস্ত ঘটনার ফলে তার সমসাময়িক ও ঠিক তার পরবর্তী যুগে রোমের প্রশাসনিক চরিত্রে ব্যাপক পরিবর্তন সাধিত হয় ও রোম একটি গণতন্ত্র থেকে একটি একনায়ককেন্দ্রিক সাম্রাজ্যে পরিণত হয়, সেইসমস্ত ঘটনায় জুলিয়াস সিজারের ভূমিকা ছিল যথেষ্ট উল্লেখযোগ্য।"এলাম দেখলাম জয় করলাম"এটি ছিলো জুলিয়াসের বানী।অবাক করা বিষয় রোমান সভ্যতা নদী মাতৃক ছিলো না।
৪৯ খ্রীষ্টপূর্বাব্দের শেষপর্যন্ত তিনি রোমের একনায়ক ছিলেন; ৪৭ খ্রীষ্টপূর্বাব্দ থেকে ৪৬ খ্রীষ্টপূর্বাব্দে প্রায় দশ বছরের দায়িত্বে এবং ৪৪ খ্রীষ্টপূর্বাব্দ অনন্ত একনায়কত্ব হিসেবে। কিছু ইতিহাসবিদের দ্বারা বিবেচনা করা হয়েছিল রোমের প্রথম সম্রাট। তিনি টলেমীয় মিসরের সর্বশেষ সক্রিয় ফারাও ক্লিওপেট্রার প্রতি আকৃষ্ট হয়ে পড়েন। এবং তার গর্ভে সন্তান জন্মগ্রহণ করে।
গাল্লীয়া জয়ের সঙ্গে যা আটলান্টিক মহাসাগর এবং রাইনতে, রেস রোমান জনগণ শাসন প্রসারিত করেছিল, প্রথম বারের মত ব্রিটেন এবং জার্মানিদের আক্রমণের জন্য সেখানে রোমান সৈন্যবাহিনী নিয়ে যায় এবং স্পেন, গ্রিস, আফ্রিকা, মিশর এবং পন্তুসতেও যুদ্ধ করে।
রংপুর
রংপুর বিভাগের একমাত্র পুর্ণাঙ্গ সরকারি বিশ্ববিদ্যালয় বেগম রোকেয়া বিশ্ববিদ্যালয়, মুক্তিযুদ্ধে ৬ নম্বর সেক্টরে জীবন ত্যাগকারী বীর মুক্তিযোদ্ধা শহীদ আবু মঈন মোহাম্মদ আশফাকুস সামাদ বীর উত্তম এর স্মরণে প্রতিষ্ঠিত বীর উত্তম শহীদ সামাদ স্কুল এন্ড কলেজ, সেনাবাহিনী কর্তৃক পরিচালিত রংপুর ক্যাডেট কলেজ এবং উত্তরবঙ্গের অক্সফোর্ড খ্যাত কারমাইকেল কলেজ এই শহরের দক্ষিণাংশে অবস্থিত।
ইতিহাস
১৫৭৫ সালে মুঘল সাম্রাজ্যের অধিপতি আকবরের সেনাপতি রাজা মানসিংহ রংপুর জয় করেন এবং ১৬৬৮ সালে সমগ্র রংপুরে মোগলদের আধিপত্য প্রতিষ্ঠা পায়। এ অঞ্চলের মোগালবাসা এবং মোগলহাট নামগুলো দীর্ঘ মোঘল শাসনের চিহ্ন বহন করছে। পরে রংপুর ঘোরাঘাট সরকারের অধীনে চলে আসে এবং পরবর্তীতে ১৮'শ শতকের শেষের দিকে ব্রিটিশ ইস্ট ইন্ডিয়া কোম্পানির শাসনামলে রংপুরে ফকির-সন্ন্যাসী বিদ্রোহ সংঘটিত হয়। বাংলাদেশের স্বাধীনতা  সংগ্রামে রংপুর জেলার অবদান উল্লেখযোগ্য ।
জনসংখ্যার উপাত্ত
রংপুরের মোট জনসংখ্যা ৩১,৬৯,৬১৫ জন। সর্বোচ্চ ৯০.৬১% ইসলাম ধর্মালম্বী, হিন্দু সম্প্রদায় ৮.৯৩%, খ্রিষ্টান ০.২৫%, বৌদ্ধ ০.০৫% এবং অন্যান্য ০.১৫% সাঁওতাল, রাজবংশী এবং ওঁরাও জাতিগোষ্ঠী।
অর্থনীতি
আশেপাশের জেলাগুলোর জন্য রংপুর একটি বাণিজ্যিক কেন্দ্রবিন্দু ব্রিটিশ শাসনকাল থেকেই। শহরের কেন্দ্রবিন্দুতে অসংখ্য সরকারি ও বেসরকারি ব্যাংক, বীমা সংস্থা, আবাসিক হোটেল, চীনা এবং দেশী-বিদেশী রেস্টুরেন্ট, ফাস্ট ফুড, মিষ্টির ও উপহারের দোকান রয়েছে। ভৌগোলিক অবস্থানের কারণে বাংলাদেশের অর্থনীতিতে এর প্রভাব অপরিসীম।
উল্লেখযোগ্য স্থানসমূহ
থাম্ব|চীফ জুডিসিয়াল ম্যাজিস্ট্রেট আদালত ভবন, রংপুর
তাজহাট জমিদার বাড়ি
তাজহাট জমিদার বাড়ি রংপুর শহরের দক্ষিণে অবস্থিত। ১৯৮৪ সালে হাইকোর্ট হওয়ার পূর্ব পর্যন্ত এটি তাজহাট জমিদার বাড়ি নামেই পরিচিত ছিলো। ব্রিটিশ শাসনামলের শেষে ভবনটি দ্রুত পরিত্যক্ত এবং ক্ষয়প্রাপ্ত হতে থাকে। ১৯৮০ সালের দিকে এই ভবনটিকে "কোর্ট হাউস" হিসেবে ব্যবহার করা হয়েছিলো। ২০০৪ সালে তাজহাট জমিদার বাড়িকে সংস্কার করে যাদুঘরে রুপান্তরিত করা হয় এবং এই যাদুঘরের সংগ্রহে হিন্দুদের কালো পাথরের ভাস্কর্য, চারুলিপি এবং মুঘল আমলের শিল্প উল্লেখযোগ্য। তহবিলের অভাবে যাদুঘরটি মাঝে মাঝে বন্ধ থাকে।
এই জমিদার বাড়িটির প্রান্তদেশ দক্ষিণ-পূর্ব সীমান্তে তিন কিলোমিটার বিস্তৃত। ধারণা করা হয় যে, মহারাজ গোপাল কুমার রায় কর্তৃক বিংশ শতাব্দীর শুরুতে ১৯৮৪ থেকে ১৯৯১ সালের মধ্যে এটি নির্মাণ করা হয়। বাংলাদেশের সুপ্রীম কোর্টের রংপুর উচ্চ আদালতের শাখা হিসেবে ১৯৯৫ সালে প্রাসাদটি ব্যবহার করা হয়েছিলো। প্রত্নতত্ত্ব বিভাগ কর্তৃক প্রাসাদটিকে সুরক্ষিত স্মৃতিস্তম্ভ হিসেবে ঘোষণা করা হয়। প্রত্নতাত্ত্বিক নিদর্শনের জন্য বাংলাদেশ সরকার ২০০২ সালে এটিকে জাদুঘরে রুপান্তরিত করে। তদনুসারে ২০০৫ সাল থেকে ভবনটি রংপুর জাদুঘর হিসেবে ব্যবহৃত হয়ে আসছে।
টাউন হল
সাংস্কৃতিক প্রোগ্রামের জন্য শহরের কেন্দ্রে একটি প্রাচীন অডিটোরিয়াম রয়েছে যেটি রংপুর টাউন হল নামে পরিচিত।
কারমাইকেল কলেজ
১৯১৬ সালে প্রতিষ্টিত কারমাইকেল কলেজ বাংলাদেশের পুরাতন কলেজগুলোর মধ্যে অন্যতম। এই কলেজের প্রধান আকর্ষণ তার প্রশাসনিক ভবন (বাংলা বিভাগে অবস্থিত)। ভবনটি ইন্দো-ইসলামিক রেনেসাঁ স্থাপত্যশিল্পের নিদর্শন।
জাদু নিবাস
জাদু নিবাস রংপুর সরকারি কলেজের পাশে রাধাবালভে অবস্থিত। এটি মশিউর রহমান যাদু মিয়ার নিবাস ছিলো। এই বাড়িটির বয়স আনুমানিক একশত বছর। বাড়িটি সম্ভবত মহারাজা গোপাল লাল রায় এর সময়ে নির্মিত এবং মালিকানাধীন ছিল, এই সময় রংপুর জেলা পরিষদ, রংপুর টাউন হল এবং তাজহাট জমিদার বাড়ি নির্মিত হয়েছিল।
মিঠাপুকুর তিনকাতারের মসজিদ
শিক্ষা
রংপুরের উল্লেখযোগ্য শিক্ষা প্রতিষ্ঠানসমুহ হলঃ
জলবায়ু
রংপুর আর্দ্র উপক্রান্তীয় জলবায়ুর মধ্যে অবস্থিত। রংপুরের আবহাওয়ার মধ্যে মৌসুমি বায়ু, উষ্ণ তাপমাত্রা, আর্দ্রতা, ও ভারী বৃষ্টিপাত বিদ্যমান। গ্রীষ্মকাল এপ্রিলের শুরু থেকে জুলাই পর্যন্ত স্থায়ী হয়। বার্ষিক তাপমাত্রা  এবং বার্ষিক বৃষ্টিপাত ।
ওঝা ধন্বন্তরির ভিটা
ওঝা ধন্বন্তরির ভিটা বা ওঝা ধন্বন্তরির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা যা মহাস্থানগড় থেকে প্রায় ৪ কিলোমিটার দক্ষিণে এবং গোকুল মেধ থেকে ১.৬ কিলোমিটার দক্ষিণ পশ্চিমে হরিপুর মৌজায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
ওঝা ধন্বন্তরির ভিটার আয়তন ছিলো দৈর্ঘ্য ৭৪ মিটার, প্রস্থ ৬৪ মিটার ও উচ্চতা ৫ মিটার। কিন্তু পাশের ভূমির চাষের কারণে এর দৈর্ঘ্য ২৬ মিটার এবং প্রস্থ ১৫ মিটার কমে গেছে। সরকার কর্তৃক সংরক্ষিত হলেও শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
অধিনায়ক (ফুটবল)
ফুটবলে অধিনায়ক বলতে, যিনি স্কিপার নামে পরিচিত, দলের সেই সদস্যকে বোঝায় যিনি মাঠে কোন দলকে নেতৃত্ব প্রদান করেন। অধিনায়ক একটি দলের সবচেয়ে বয়স্ক অথবা অভিজ্ঞ সদস্য যিনি একটি খেলাকে প্রচন্ডভাবে প্রভাবিত করেন। সাধারণত অধিনায়ক মাঠে বাহুবন্ধনী পরিহিত অবস্থায় থাকেন যার ফলে মাঠে তাকে অন্যান্য খেলোয়াড় থেকে আলাদা করা যায়।
আন্তর্জাতিক বিমান পরিবহন সংস্থা
আন্তর্জাতিক বিমান পরিবহন সংস্থা (ইংরেজিতে: International Air Transport Association; সংক্ষেপেঃ আইএটিএ) বিশ্বের এয়ারলাইনসমূহের সমন্বয়ে গঠিত একটি বাণিজ্যিক সংস্থা। এই সংস্থার অন্তর্ভুক্ত ২৪০টি এয়ারলাইন বিশ্বের ৮৪% বিমাণ যাত্রী পরিবহন করে। আইএটিএ বিমান চলাচল সংক্রান্ত বিভিন্ন কার্যক্রম সহায়তা এবং নীতিমালা ও মান প্রণয়নে কাজ করে থাকে। এর সদর দপ্তর কানাডার মন্ট্রিয়লে অবস্থিত। এটির একটি নির্বাহী দপ্তর সুইজারল্যান্ডের জেনেভায় অবস্থিত।
ইতিহাস
১৯৪৫ সালের এপ্রিলে আইএটিএ প্রতিষ্ঠিত হয় কিউবার হাভানাতে। ১৯১৯ সালে নেদারল্যান্ডের হেগ শহরে ইন্টারন্যাশনাল এয়ার ট্রাফিক অ্যাসোসিয়েশন গঠিত হয়। সেটিই পরবর্তিতে আইএটিএ-তে রূপান্তরিত হয়। প্রতিষ্ঠাকালীন সময়ে এইএটিএ-এর সদস্য ছিল ৩১টি দেশের ৫৭টি এয়ারলাইন। প্রাথমিক পর্যায়ে সংস্থাটির অধিকাংশ কাজ ছিল কারিগরীমূলক। এছাড়া তখন এটি ইন্টারন্যাশনাল সিভিল এভিয়েশন অর্গানাইজেশন বা আন্তর্জাতিক বেসামরিক বিমান চলাচল সংস্থার কারিগরি কাজে সহায়তা করতো। আন্তর্জাতিক বিমান চলাচল সংক্রান্ত শিকাগো চুক্তিতে আইএটিএ-এর এসব কাজের প্রতিফলন ঘটে। চুক্তিটি এখনো আন্তর্জাতিক বিমান পরিবহন নিয়ন্ত্রণ করে থাকে।
শিকাগো চুক্তিতে সব এয়ারলাইনের চলাচল পথ এবং সমন্বিত ব্যবস্থা ছিল না। এর ফলে বিভিন্ন এয়ারলাইনের মধ্যে দ্বিপাক্ষিক চুক্তি প্রতিষ্ঠিত হয়। এয়ারলাইনের মধ্যে দ্বিপাক্ষিক চুক্তির ক্ষেত্রে তখন একমাত্র মানদন্ড হিসেবে প্রচলিত ছিল যুক্তরাষ্ট্র-যুক্তরাজ্য বার্মুডা চুক্তি।
পরবর্তিতে বিভিন্ন দেশের সরকার আইএটিএ-কে এয়ারলাইন শিল্পের জন্য একটি সমন্বিত ভ্রমণ খরচ কাঠামো গঠনের দায়িত্ব দেয়। এর উদ্দেশ্য ছিল অসামঞ্জস্যপূর্ণ প্রতিযোগিতা দূর করে যাত্রীদের সুবিধার্থে খরচ নির্ধারণ এবং একই সাথে এয়ারলাইনসমূহের জন্যেও কার্যকর ব্যবসা নিশ্চিত করা। আইএটিএ-এর প্রথম ট্রাফিক কনফারেন্সটি ব্রাজিলের রিও দি জেনেরিওতে অনুষ্ঠিত হয়। এতে অংশগ্রহণকারী সকল প্রতিনিধি একটী চুক্তির ব্যাপারে সম্মত হয়। এই চুক্তির অধীনে প্রায় ৪০০টি নীতিমালা ছিল।
মৌলীচন্দ্র শর্মা
মৌলি চন্দ্র শর্মা ( এমসি শর্মা ) ছিলেন প্রবীণ ভারতীয় রাজনীতিবিদ,তিনি প্রথম দিকে ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৫৪ সালে রাষ্ট্রীয় স্বয়ংসেবক সংঘের নেতাকর্মীদের দল থেকে বহিষ্কার করার আগে তিনি ভারতীয় জনসঙ্ঘের প্রতিষ্ঠাতা সদস্য ছিলেন এবং এর সহ-রাষ্ট্রপতি ও রাষ্ট্রপতি হিসাবে দায়িত্ব পালন
প্রথম জীবন
এমসি শর্মা পণ্ডিত দীন দয়াল শর্মার পুত্র, যিনি সনাতনবাদী সংস্কৃত পণ্ডিত, ১৯২০ এর দশকে হিন্দু মহাসভার প্রবর্তক এবং মদন মোহন মালাভিয়ার সহযোগী। মৌলি চন্দ্র দিল্লিতে বেড়ে ওঠেন এবং হিন্দু কলেজে পড়েন। তিনি আইন নিয়ে পড়াশোনা চালিয়ে যান, তবে ১৯৩৩ সালে রাজনৈতিক তৎপরতায় যোগ দেন।
শর্মা স্বাধীনতার আগ পর্যন্ত ভারতীয় জাতীয় কংগ্রেসের সদস্য ছিলেন। তিনি রাজপুত্রের মুখ্যমন্ত্রী এবং চেম্বার অব প্রিন্সেসের চ্যান্সেলরের সেক্রেটারি হিসাবে কাজ করেছিলেন। তিনি রাষ্ট্রের প্রতিনিধি দলের সদস্য হিসাবে ১৯৩০ এবং ১৯৩১ সালে লন্ডনে গোলটেবিল সম্মেলনে অংশ নিয়েছিলেন।
১৯৪৭ সালের পরে, তিনি দিল্লি এবং আশেপাশের অঞ্চলের রাজনীতিতে সক্রিয় ছিলেন। রাষ্ট্রীয় স্বয়ংসেবক সংঘের (আরএসএস) দিল্লী ইউনিটের প্রচারক বাসন্তরও ওকের সাথে তাঁর ঘনিষ্ঠ সম্পর্ক ছিল। পার্টিশনের শরণার্থীদের পুনর্বাসনে আরএসএসের কাজ দেখে তিনি মুগ্ধ হয়েছিলেন। মহাত্মা গান্ধী হত্যার পরে আরএসএস নিষিদ্ধ করা হয়েছিল, তখন নিষেধাজ্ঞাবদ্ধি প্রত্যাহারের প্রচারের জন্য তিনি নাগরিক অধিকার গোষ্ঠী জন অধিকার সমিতি সংগঠিত করেছিলেন। জননিরাপত্তা আইনে এই সক্রিয়তার জন্য তাকে গ্রেপ্তার করা হয়েছিল। পরে আরএসএসের গঠনতন্ত্রের বিষয়ে একটি চুক্তিতে পৌঁছানোর জন্য তিনি স্বরাষ্ট্রমন্ত্রী বল্লভভাই প্যাটেল এবং আরএসএস প্রধান এমএস গোলওয়ালকারের মধ্যে মধ্যস্থতার ভূমিকা পালন করেছিলেন।
ভারতীয় জনসঙ্ঘ
১৯৫০ সালের শেষের দিকে, শ্যামা প্রসাদ মুখোপাধ্যায় দিল্লিতে এমসি শর্মা সহ এক নতুন রাজনৈতিক দল, ভবিষ্যত ভারতীয় জনসঙ্ঘ গঠনের জন্য একটি মূল দলকে জড়ো করেছিলেন। মূল গ্রুপের আরও বেশ কয়েকজন সদস্য ছিলেন আরএসএস প্রচারক। ১৯৫১ সালের ২ মে জন সংঘের পাঞ্জাব-দিল্লি শাখা গঠনে শর্মা একটি সক্রিয় ভূমিকা পালন করেছিলেন, যা পরবর্তীকালে দেশব্যাপী 'ভারতীয়' জন সংঘের অংশ হয়।  এটি হিন্দু সনাতনবাদী রাজনীতিবিদ এবং হিন্দু জাতীয়তাবাদী আরএসএস দ্বারা জন সংঘে প্রভাবের সমান অংশীদার হওয়ার ইঙ্গিত দেয়।
১৯৫১-৫২ সালের প্রথম সাধারণ নির্বাচনের প্রাক্কালে জন সংঘ গঠিত হয়েছিল। দলটি লোকসভায় কেবল ৩ টি আসন জিতেছিল। শর্মা দিল্লি থেকে লোকসভা আসনে প্রতিদ্বন্দ্বিতা করেছিলেন, কিন্তু হেরেছিলেন। তিনি ৭৪০৭৭ ভোট পেয়েছিলেন।
১৯৫৩ সালের জুনে মোকারার্জি মারা গেলে শর্মা জন সংঘের ভারপ্রাপ্ত সভাপতি হিসাবে নিযুক্ত হন। এই সময়ের মধ্যে, উত্তরপ্রদেশের আরএসএস প্রচারক দীনদয়াল উপাধ্যায় দলের সাধারণ সম্পাদক ছিলেন এবং আরএসএস প্রধান এমএস গোলওয়ালকরের পুরো আস্থা পেয়েছিল। শর্মা এমনকি দলের কেন্দ্রীয় কার্যালয়েও তাঁর অবস্থানকে দুর্বল বলে মনে করেছিলেন। হিন্দু স্বার্থকে প্রতিনিধিত্ব করে একটি একক দল গঠনের জন্য জন সংঘকে হিন্দু মহাসভা ও রাম রাজ্য পরিষদে একীভূত করার বিষয়ে আলোচনা হয়েছিল। হিন্দু মহাসভাকে 'সাম্প্রদায়িক সংস্থা' আখ্যা দেওয়ার শর্মার একটি বিবৃতি আলোচনার বিরতি দিয়েছে বলে জানা গেছে। তবে, হিন্দু মহাসভার রাষ্ট্রপতি এনসি চ্যাটার্জি অনুসারে, ভিডি সাভারকর একীভূতকরণের প্রস্তাবগুলিকে আটকে দেন কারণ তিনি গোলওয়ালকারকে অপছন্দ করেন এবং প্রত্যাশা করেছিলেন যে সংযুক্ত সংগঠনটি আরএসএস দ্বারা আধিপত্য পাবে।
প্রতিক্রিয়া
এজি নূরানি উল্লেখ করেছিলেন যে পরবর্তী বছরগুলিতে, জন সংঘ এবং এর উত্তরসূরি, ভারতীয় জনতা পার্টি, আরএসএস এর চাপে ১৯৭৩ সালে বলরাজ মাধোক এবং ২০০৫ সালে এল কে আদভানিকে পদত্যাগে বাধ্য করেছিল। আরএসএসের প্রতি সহানুভূতিশীল দিল্লি বিশ্ববিদ্যালয়ের সমাজবিজ্ঞানী রকেশ সিনহা বলেছিলেন যে এমসি শর্মা তাঁর রাজনৈতিক সুবিধার্থে সংগঠন ও আদর্শের ব্যাখ্যা করেছেন এবং "আরএসএস থেকে দলকে বিচ্ছিন্ন করার উচ্চাভিলাষ" পোষণ করেছেন। তাঁর মতে, "যারা বিজেপির বৃদ্ধির পক্ষে আরএসএস বা হিন্দুত্বকে হোঁচট খাচ্ছে বলে বিশ্বাস করেন তারা আরএসএসের বিশ্বদর্শনকে ভুল ধারণা দিয়েছেন।" সাংবাদিক কিংজুক নাগ মন্তব্য করেছিলেন যে এটি জনসঙ্ঘের শ্যামা প্রসাদ মুখোপাধ্যায়ের উত্তরাধিকারের সমাপ্তি, এর পরে আরএসএস পুরো নিয়ন্ত্রণ নিয়েছিল।
তথ্যসূত্র
সূত্র
ইন্দ্রভূতি
ইন্দ্রভূতি বা রাজা জা ওড্ডিয়ান রাজ্যের রাজা ও একজন বৌদ্ধ মহাসিদ্ধ ছিলেন, যদিও মন্ত্রযান বৌদ্ধমতে একাধিক ইন্দ্রভূতি নামধারী ব্যক্তির উল্লেখ পাওয়া যায়।
ওড্ডিয়ান রাজ্য ও ইন্দ্রভূতি
ভাষাবিদ পি সি বাগচীর মতে তিব্বতী ভাষায় ও-র্গ্যান বা উ-র্গ্যান এবং ও-ডি-ভি-ষা নামক দুইটি পৃথক শব্দ পাওয়া যায়। এর মধ্যে ও-র্গ্যান বা উ-র্গ্যান বা ও-ডি-য়া-না রাজ্যের সঙ্গে ওড্ডিয়ানের রাজা ইন্দ্রভূতির নাম জড়িত। অপরদিকে ও-ডি-ভি-ষা বা ওড্র (অধুনা উড়িষ্যা) রাজ্যের সঙ্গে রাজা ইন্দ্রভূতির উল্লেখ পাওয়া যায় না। কিন্তু এন কে সাহুর মতে ওড, ওড্র, উড্র, ওডিভিষা এবং ও-ডি-য়া-না বা উড্ডিয়ান একই শব্দের ভিন্ন রূপ। সাধনমালা গ্রন্থে উড্ডিয়ান শব্দটিকে ওড্রয়ান বানানে এবং কালিকা পুরাণ গ্রন্থে ওড্র বানানে লেখা রয়েছে। চতুরাশিতি সিদ্ধ প্রবৃত্তি গ্রন্থে ইন্দ্রভূতিকে ওডিভিষার রাজা হিসেবে উল্লেখ করা হয়েছে এবং ব্স্তান-হ্গ্যুর  নামক তালিকায় তাকে উড়িষ্যার রাজা হিসেবে উল্লেখ করা হয়েছে। এছাড়াও ইন্দ্রভূতি রচিত জ্ঞানসিদ্ধি গ্রন্থের সূচনাতে উড়িষ্যার দেবতা জগন্নাথের বন্দনা করা হয়েছে। সেই হিসেবে বর্তমান উড়িষ্যা রাজ্যই যে মধ্যযুগে ওড্ডিয়ান ছিল, সেই প্রমাণ পাওয়া যায়।
তিব্বতী প্রবাদ
তিব্বতী বৌদ্ধধর্মের র্ন্যিং মা ধর্মসম্প্রদায়ের প্রবাদ অনুসারে তিব্বতী বর্ষপঞ্জীর ভূমি বানরের নামাঙ্কিত বছরে ইন্দ্রভূতি বা রাজা জা আকাশ থেকে জাদুবলে নিজের প্রাসাদ্র ছাদে পড়ে যাওয়া মন্ত্রযান গ্রন্থ থেকে শিক্ষা লাভ করেন। রাজা জা এই শিক্ষা কুকুরাজাকে দান করেন।  র্ন্যিং-মা-র্গ্যুদ-'বুম  নামক গ্রন্থসংকলনের তৃতীয় খণ্ডে কুন-ব্জাং-য়ে-শেস-গ্সাল-বার-স্তোন-পা'ই-থাব্স-ক্যি-লাম-ম্ছোগ-'দুস-পা'ই-র্গ্যুদ  নামক তন্ত্রের পঞ্চম অধ্যায়ে এই ঘটনা সম্বন্ধে উল্লেখ রয়েছে।
শিক্ষা
ইন্দ্রভূতি বৌদ্ধ মহাসিদ্ধ কম্বলাম্বর পার নিকট হতে শিক্ষালাভ করেন এবং মহাসিদ্ধ তিলো পাকে প্রজ্ঞা নামক শিক্ষাদান করেন।
চর গোপালপুর ইউনিয়ন
চর গোপালপুর বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।
আয়তন
চর গোপালপুর ইউনিয়নের আয়তন ৬,৫৯৩ একর।
প্রশাসনিক কাঠামো
চর গোপালপুর ইউনিয়ন মেহেন্দিগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।
বাহরাইন বিশ্ববিদ্যালয়
বাহরাইন বিশ্ববিদ্যালয়  (جامعة البحرين , সংক্ষিপ্ত বা.বি) হলো বাহরাইনের বৃহত্তম সরকারী বিশ্ববিদ্যালয়। এটা দেশের একমাত্র জাতীয় বিশ্ববিদ্যালয়। শাখির, ইসা টাউন ও মানামা শহরে এর ক্যাম্পাস রয়েছে। এই বিশ্ববিদ্যালয়ে ২০ হাজার নিবন্ধিত ছাত্র পড়াশোনা করেন এবং এখানে কর্মী আছে প্রায় ২ হাজার।
চর গোপালপুর ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী চর গোপালপুর ইউনিয়নের মোট জনসংখ্যা ১২,৯৮৬ জন। এর মধ্যে পুরুষ ৬,৩৭৫ জন এবং মহিলা ৬,৬১১ জন। মোট পরিবার ৩,৪২৬টি।
বাহরাইন বিশ্ববিদ্যালয়
এই বিশ্ববিদ্যালয়টি ইন্টারন্যাশনাল এসোসিয়েশন অব ইউনিভার্সিটি এবং ইসলামী শিক্ষা, বৈজ্ঞানিক ও সাংস্কৃতিক সংগঠনের সদস্য।
চর গোপালপুর ইউনিয়ন
শিক্ষা
২০১১ সালের আদমশুমারি অনুযায়ী চর গোপালপুর ইউনিয়নের সাক্ষরতার হার ৫২%।
বাহরাইন বিশ্ববিদ্যালয়
ইতিহাস
বাহরাইন বিশ্ববিদ্যালয় ১৯৮৬ সালে আমিরি হুকুম নং ১২/১৯৮৬ এর ফলে প্রতিষ্ঠিত হয়। এই ডিক্রির ফলে দুটি পাবলিক কলেজের মিলিত হয় এবং বিশ্ববিদ্যালয়ে পরিণত হয়। উক্ত কলেজ দুইটির মধ্যে একটি হলো উপসাগরীয় পলিটেকনিক (পূর্বে ১৯৬৮ সালে প্রতিষ্ঠিত) এবং অন্যটি হলো কলা, বিজ্ঞান ও শিক্ষা কলেজ (১৯৭৯ সালে প্রতিষ্ঠিত)।
ক্যাম্পাস
থাম্ব|শাকির ক্যাম্পাসের প্রবেশদ্বার বিশ্ববিদ্যালয়ের মোট তিনটি ক্যাম্পাস রয়েছে। প্রধান ক্যাম্পাসটি শাখিরে অবস্থিত, যার আয়তন ১০৩৬৫৭ মিটার।